recursal/SuperWikiNEXT-32B huggingface dataset:
**Polşa Xarici İşlər Nazirliyi** (pol. Ministerstwo Spraw Zagranicznych) — Polşa beynəlxalq əlaqələrinin saxlanılmasında cavabdeh, Avropa birliyi və Birləşmiş Millətlər Təşkilatı kimi regional milli olmayan siyasi təşkilatların iştirakını əlaqələndirməkdən məsuldur.

Xarici İşlər Nazirliyi, Polşa Respublikasının digər dövlətlərlə arasında yaxşı, dostluq əlaqələrini saxlamaq üçün məsuliyyət daşıyır. Eyni zamanda, Polşa xalqının nümayəndəsi kimi çıxış etməlidir. Buna görə də bütün Polşa diplomatik nümayəndəlikləri Xarici İşlər Nazirliyinə tabedir.

Tarixi
------

Xarici İşlər Nazirliyi ilk olaraq Birinci Dünya müharibəsində Polşanın işğalçı Alman qüvvələrindən müstəqilliyini bərpa etdiyi zaman Regent Şurasının səlahiyyətlərinə nəzərən Leon Vesilevskinin rəhbərliyi ilə yaradılmışdır. Lakin nazirlik yalnız Regent Şurasının çökməsindən, Versal müqaviləsinin qəbul olunmasından və Jozef Pilsudskinin hakimiyyətə gəlməsindən sonra ona verilmiş məsuliyyətləri yerinə yetirməyə başladı. 
1939-cu ilə qədər nazirlik Varşavanın mərkəzi hissəsində, Pilsudska Meydanı içərisində olan Bruhl Sarayında yerləşdi. İkinci Dünya Müharibəsi dövründə nazirlik ləğv olunur, Polşa hökumətini Fransaya, qalan hissəsi isə Londona sürgün edilir. Sürgündə Polşa hökumətinin bir hissəsi formalaşmağa başladı. 

Bu dövrdə sürgündə hökumət başçısı olan Edvard Raçinski məsul nazir hesab edilirdi.
1945-ci ildən sonra, bir çox ölkələr Varşavada yeni kommunist hökumətə diplomatik tanınmağa başladıqda, sürgündəki hökumətin hesabına, yeni Polşa Xalq Respublikası səlahiyyətliləri nazirliyi nəzərdən keçirərək ilk nazir kimi Edvard Osobka Moravski təyin edildi.

1989-cu ildən və Üçüncü Respublikanın yaradılmasından sonra nazirlik və onun heyəti Varşavanın mərkəz hissəsində Aleje Szuça küçəsində binalar kompleksində yerləşir.

Bölmələri
---------

* Afrika və Yaxın Şərq bölməsi
* Amerika bölməsi
* Asiya və Sakit okean ərazi bölməsi
* Avropa siyasət bölməsi
* Avropa işləri üzrə Komitə bölməsi
* Şərqi bölmə

Həmçinin bax
------------

* Xarici İşlər Nazirlikləri
* Polşa Respublikası
* Polşa bayrağı
* Polşada din

İstinadlar
----------

1. ↑  "Przejdź do: Ministerstwo Spraw Zagranicznych - Biura i departamenty". 2019-04-16 tarixində arxivləşdirilib. İstifadə tarixi: 2019-06-13.

Xarici keçidlər
---------------

* Rəsmi sayt
* Polşa Respublikası Xarici İşlər Nazirliyi
* Ana səhifə. Nazirliyin arxiv versiyası[*ölü keçid*]
* Polşanın xaricdə diplomatik missiyaları
Vyana qazometrlərinin ümumi görünüşü
**Vyana qazometrləri** — 1896-cı ildə Vyananın Simmering rayonunda tikilmiş qazometr binalarıdır.

Dörd oxşar strukturdan ibarət olan Vyana qazometrləri ölçülərinə və uzaqdan görünməsinə görə Simmerlinqin simvoludurlar. 1970-1978-ci illərdə Vyana qaz ehtiyacını təbii qazdan qarşılamağa başlayanda tərk edilmiş qazometrlər, 1999-cu ildən 2001-ci ilə qədər davam edən kompleks tikinti layihəsi ilə əyləncə mərkəzi, yaşayış kompleksi, tələbə yataqxanası və təşkilat-tərtib salonuna çevrilmişdir. Yenidən qurulma ilə Vyana qazometrləri dünyanın hər yerindən turistlərin və memarlıq mütəxəssislərinin ziyarət etdiyi bir turistik məkana çevrilmişdir. Klassik dizaynı ilə qazometrlər tarixi abidə kimi mühafizə olunurlar.

Vyana qazometrləri

Xüsusiyyətləri
--------------

Bu, hər birinin həcmi 90.000 m³ olan, xarici fasadı kərpiclə örtülmüş olan 4 silindr teleskop formasında qaz çənidir. Qazometrin hündürlüyü yol səviyyəsindən ən son nöqtəsinə qədər 70 metr, diametri isə təxminən 60 metrdir. Onların fasadları qırmızı kirəmitlərlə örtülmüşdür.

1984-cü ildə qaz anbarı funksiyasını itirdikdən sonra, binalar 1995-ci ilə qədər şəhərin mərkəzində fəaliyyətsiz qalmışdırlar. Konstruktorların qazometrlərin transformasiyası üçün təqdim etdiyi layihələr arasından seçilənlər 1999-2001-ci illər arasında həyata keçirilmişdir.

Hər bir blokun üst mərtəbəsində yaşayış yerləri, mərkəzində iş yerləri, aşağısında isə alış-veriş yerləri daxil olmaqla layihələr hazırlanmışdır; alış-veriş mərtəbələri bir-biri ilə strukturlararası körpülərlə bağlıdır.

### Blok A

Yenidən işlənmə layihəsi fransız memar Jan Nouvel tərəfindən hazırlanmışdır. Əsas giriş qapısı bu blokdadır.

### Blok B

Onun yenidən funksionallaşdırılmış variantı memarlar Wolf D. Prix və Helmut Swiczinsky tərəfindən həyata keçirilmişdir. Ümumi istifadə sahəsi 5.850 m²-dir. Bu binada 1400 m² sahəyə malik 4200 nəfərlik iclas zalı və 199 ədəd bir nəfərlik və 24 ədəd iki nəfərlik otaqları olan tələbə yataqxanası yerləşir.

### Blok C

Vyana Qazometrinin C bloku
92 rezidensiyadan ibarət, bol yaşıllıq sahəsi olan bu blok memar Manfred Wehdorn tərəfindən dizayn edilmiş və indiki formasını almışdır.

### Blok D

Memar Vilhelm Holzbauer tərəfindən tikilən əlavə binada 119 mənzilin digər bloklarda olduğu kimi bir-birini görməməsinə xüsusi diqqət yetirilmişdir.

Qalereya
--------

* Blok A, interyerBlok A, interyer
* Blok B, eksteryerBlok B, eksteryer
* Blok C, interyerBlok C, interyer
* Blok D, interyerBlok D, interyer
Vyana dövlət opera teatrı
**Vyana balı** — Vyanada ənənəvi bal rəsləri dövründə keçirlən tədbir. Vyana balları UNESCO-nun Avstriya qeyri-maddi mədəni irs siyahısına daxil edilmişdi. Son illərdə Vyana balına neonasistlərin dəvət edilməsinə etiraz olaraq UNESCO 27 ynvar 2012-ci ildə balı qeyri-maddi mədəni irs siyahısından çıxarıb. Bu qərar əksər vyanalılar tərəfindən ədalətli hesab edilir.

Ən böyük bal Opera balı hesab edilir.

Klassik Vyana balı
------------------

UNESCO tərəfindən Vyana balının kriteriyaları qəbul edilib. Bal protokol əsasında keçirilməli, gənc bal cütlüyünün çıxışları ilə açılmalı, gecəyarısı çaxışlar olmalı və səhərə yaxın bitməlidir.

Həmçinin bax
------------

* Bal (rəqs)

İstinadlar
----------

1. ↑  "Österreichische UNESCO-Kommission - Nationalagentur für das Immaterielle Kulturerbe - Österreichisches Verzeichnis". 2011-09-21 tarixində arxivləşdirilib. İstifadə tarixi: 2012-01-28.
2. ↑  "Arxivlənmiş surət". 2012-03-16 tarixində arxivləşdirilib. İstifadə tarixi: 2012-01-28.

**Page Şablon:Asbox/styles.css has no content.**

|  |  |
| --- | --- |
| Stub icon | This Rəqs is a stub. You can help Wikipedia by expanding it. |
**Weebly** - 29 mart 2009-cu ildə qurulmuş web-hostinq xidmətidir. Şirkətin mərkəzi ofisi ABŞ-nin San-Fransisko əyalətində yerləşir. İcarçı direktoru Devid Rusenkodur. Sayt vasitəsi ilə domen almaq, hostinqdən yararlanmaq, şəxsi elektron poçtlardan istifadə və sayt (bloq) hazırlamaq mümkündür. Weebly eyni xidmətləri göstərən beynəlxalq şirkətlar arasında ilk pillələrdə qərarlaşır.

Rəqabət
-------

Şirkət əsasən wix.com və Wordpress ilə rəqabətdədir. Lakin bu sıralamaya Squarespace.com, Jimdo, SnapPages və Yolanı da əlavə etmək olar. Adı çəkilən bütün saytlar demək olarki eyni xidmətləri göstərir. Lakin saytın istifadəçiləri müxtəlif böyük və ya kiçik üstünlüklərə görə əsasən wik.com və weeblyə üstünlük verir.

Yeni dövr
---------

Weebly ös istifadəçilərinə çox gözəl bir şans vermişdi. Belə ki, şəxsi hesabınıza referal insanları qoşmaqla 1 referala 10$ qazanmaq mümkün olurdu. Həmin pul vasitəsi ilə hostinqdə qurulan saytı pro səviyyəyə yüksəltmək və bir neçə kilidlənmiş funksiyanı işə salmaq olurdu. Çox asan interfeysi ilə diqqət çəkən saytdan insanlar sui istifadə etməyə başlayarkən şirkət yeni qərarlar verməyə başladı. 2015-ci ilin sonlarında saytda olan şablonların sayı azaldıldı. İnterfeys dəyişdirildi, referal toplama funksiyası ləğv edildi. Artıq pro versiyalı saytlardan istifadə etmək üçün istifadəçilər öz ciblərindən pul ödəmək məcburiyyətində qaldılar.
**Nazikquyruq tıs-tıs** (*lat.* Acantholimon lepturoides) — plumbaqokimilər fəsiləsinin tıs-tıs cinsinə aid bitki növü.

Təbii yayılması
---------------

Qafqaz, Cənub-Qərbi Asiya, Türkiyənin şimal-şərqi və Gürcüstan ərazisində təsvir olunmuşdur.

Botaniki təsviri
----------------

Yastıqları çox sıx, kürəvari formalı olub, 10-15 (20) sm diametrində alçaq kolcuqdur. Yay yarpaqları açıq göyümtül, hamar, üç hissəli, neştərşəkilli- xətvari və ya xətvari-bizvari, cod, bünövrəsində uzunluğu 12-25 (30) mm və eni 1-2 mm, ucu biz, iynəli, çılpaq olub, kənarları xırda tükcüklüdür. Yaz yarpaqları qısa və bir az enlidir. Çiçək saplaqları yarpaqlardan çox uzun, hündürlüyü 10-20 sm, sadə, bəzən 1-2 yan budaqlı, çılpaq və ya bəzən qısa tükcüklüdür. Çiçəkləri çiçək qrupunda seyrək yerləşir. Sünbüllər arasındakı məsafə onların uzunluğundan çoxdur və ya uzunluğuna görə sünbüllərə bərabərdir. Sünbüllər 10-11 mm olub, bir çiçəklidir. Çiçəkaltlıqları çılpaq olub, üst çiçəkaltlığının uzunluğu 7-8 mm və neştərvari, iti, daxildə olanlardan uzun və ya onlara bərabər, ensiz haşiyəlidir. Daxili çiçəkaltlıqları kasacığın borucuğuna bərabər və ya bir az ondan uzun, enli, haşiyələnmiş, ucu bizdir. Kasacığın uzunluğu 8-10 mm, borucuğu tükcüklü, uzunluğu təxminən 7 mm-dir. Ləçəkləri çəhrayıdır. May-iyun aylarında çiçəkləyir, avqust-sentyabrda toxumları yetişir.

Ekologiyası
-----------

Kserofitdir. İran-Turan coğrafi elementinə daxildir, aşağı və orta dağlıq qurşaqlarında 900-1800 m hündürlükdə, daşlı yamaclarda, qayalıqlarda və kirəcli torpaqlarda rast gəlinir.

Azərbaycanda yayılması
----------------------

Naxçıvan MR-nın Şərur və Sədərək rayonları ərazilərinin daşlı-çınqıllı yamaclarında rast gəlinmişdir.

İstifadəsi
----------

Yastıqvari formasına, bol çiçəkləməsinə və çiçəklərini uzun müddət saxlamasına, çox əlvan, parlaq, çəhrayı rəngdə olmasına görə dekorativ bitkilər kimi xüsusi əhəmiyyət kəsb edir. Quraq ərazilərin yaşıllaşdırılmasında istifadə edilə bilər.

Ədəbiyyat
---------

* Флора Азербайджана. т.7. 1957;
* Azərbaycanın "Qırmızı" və "Yaşıl Kitabları"na tövsiyə olunan bitki və bitki forma¬siyaları. 1996; \*Azərbaycan florasının konspekti. I-III cildlər. 2005; 2006; 2008.

İstinadlar
----------

* Tofiq Məmmədov, Elman İsgəndər, Tariyel Talıbov. Azərbaycanın nadir ağac və kol bitkiləri. Bakı: Elm, 2014, 380 səh.

 Arxivləşdirilib 2019-11-17 at the Wayback Machine

|  |  |
| --- | --- |
| Taksoneyniləşdirmələri | 
* Wikidata: Q17233840
* Wikispecies: Acantholimon lepturoides
* EoL: 5490445
* GBIF: 4089301
* iNaturalist: 831014
* IPNI: 686044-1
* NCBI: 1935258
* Plant List: kew-2614801
* POWO: urn:lsid:ipni.org:names:686044-1
* Tropicos: 25400252
* WFO: wfo-0000513386

 |
**Vulstorp malikanəsi** (*ing.* Woolsthorpe Manor) – İngiltərənin Linkolnşir qraflığında Qrantem şəhərinin yaxınlığında yerləşən Vulstrop-bay-Kolstervort qəsəbəsində malikanə. İsaak Nyutonun doğum yeri və ailə evi olub. O, burada 25 dekabr 1642-ci ildə anadan olub. Həmin dövrdə malikanə yemonun ferması idi, burada əsasən qoyun yetişdirmə ilə məşğul olurdular.

Haqqında
--------

1666-cı ildə Kembric Universiteti vəbaya görə bağlananda Nyuton malikanəyə qayıtmışdır. O, burada bir çox məşhur təcrübəsini (əsasən işıq və optika) aparmışdır. Deyilənə görə Nyuton məhz burada ağacdan almanın düşməsini müşahidə etmiş və bu, ona ümumdünya cazibə qanunu verməyə ilhamlandırıb.

Hazırda Milli Fondun nəzarəti altında olan malikanə ilin bütün vaxtı ictimaiyyətə açıqdır və tipik XVII əsr yemon ferması kimi təqdim olunur, lakin Nyutonun vaxtından bu yana müasir yaşayış, sağlamlıq və təhlükəsizlik tələblərinə uyğun bəzi dəyişikliklər edilmişdir.

Bir zamanlar özəl mülk olan evin yeni əraziləri 2003-cü ildə ictimaiyyətə açılmışdır. Arxa hissələr (taxıl anbarına tərəf aparırdı) yenidən tikilib, qədim divarlarla əhatə olunmuş mətbəx bağçası (evin arxası) yenidən bərpa olunub.

Köhnə ferma binalarından biri fizika cihazları təchiz olunub və ziyarətçilər Nyuton tərəfindən öyrənilən fiziki prinsipləri təcrübə edə bilərlər.

Malikanə I dərəcəli tikili kimi qorunur.

Vulstorp-bay Kolstervort (Linkolnşirdə yerləşən Vulstorp-bay-Belvoyr ilə qarışdırılmamalı) XVII əsrdə bir neçə evdən ibarət olan kəndcikdən bir neçə yüz evdən ibarət balaca qəsəbəyə çevrilib. Vulstorp malikanəsinin malik olduğu orijinal torpaqların çox hissəsi yaxınlıqdakı bir ailəyə satılıb. Malikanə qəsəbənin kənarında yerləşir və əsasən boş otlaqlarla əhatə olunub.

Populyar mədəniyyətdə
---------------------

* "Kosmos: Kosmik Odissey" televiziya verilişinin 3-cü və 10-cu buraxılışlarından planetlərin hərəkətindən və Nyutonun bu məsələyə münasibətindən danışılarkən Vultstorp malikanəsi göstərilir.

Həmçinin bax
------------

* İsaak Nyutonun ilk illəri və uğurları

İstinadlar
----------

1. ↑  .
2. ↑  Historic England. "WOOLSTHORPE MANOR HOUSE (1062362)". Arxivləşdirilib 2021-10-21 at the Wayback Machine İngiltərənin Milli İrs Siyahısı. İstifadə tarixi: 29 oktyabr 2016

Xarici keçidlər
---------------


Vikianbarda ***Vulstorp malikanəsi*** ilə əlaqəli mediafayllar var.  

* Vulstorp malikanəsi haqqında məlumat Milli Fondun saytında.
**Naziklifli lepiota** (Elmi adı - *Lepiota tomentella*) — IUCN Qırmızı Siyahısına görə növün kateqoriyası və statusu "Nəsli kəsilməyə həssas olanlar"kateqoriyasına aiddir – VU D2. Nadir növdür.

Qısa morfoloji təsviri
----------------------

meyvə cismi torpaqda və döşənəkdə inkişaf edir. Papaqcıq 1,5-2 sm diametrindədir, nazik lətlidir, qabarıq zəngvari, sonradan qabarıq sərilmiş, mərkəzdə kiçik şişkin, quru, gilvari-qəhvəyi, nazik lifli-pulcuqludur. Lövhələr sərbəst, nazik, sıx, əvvəl ağ, sonradan krem, krem-oxra rənglidir. Ayaqcıq 2-5 x 0,1-0,3sm, düz, əsasa doğru bir qədər əyilmiş və qalınlaşmış, yuxarı hissədə ağ-ocralı, aşağı hissədə oxralı – qəhvəyi, keçəvari örtüklüdür. Ayaqcıqdakı halqa tez itib gedir. Yeməli və ya zəhərli olması məlum deyi.

Bioloji, ekoloji və fitosenoloji xüsusiyyətləri
-----------------------------------------------

Humus və döşənək saprotrofudur. Quercus cə Carpinus növlərindən ibarət qarışıq enliyarpaq meşədə aşkar edilmişdir.

Yayılması
---------

Xaçmaz rayonu, Yalama meşəsi ərazisidir.

Sayı və tendensiyası
--------------------

Populyasiyasıyanın vəziyətinin və təbii bərpanın ətraf mühitin dəyişilməsindən asılılığı müşahidə olunur.

Məhdudlaşdırıcı amillər
-----------------------

Zəngin tərkibli torpaqlara tələbkarlıqdır.

Mühafizə tədbirləri
-------------------

Populyasiyanın vəziyyəti nəzarət altında saxlanılmalıdır. Yeni bitmə yerləri aşkar edilməli və kultura kolekksiyasında saxlanılmalıdır. Göbələyin biologiyası və ekologiyasının ətraflı öyrənilməsi məqsədəuyğundur.

Mənbə
-----

1. ↑
2. ↑   Sadıqov A.S. 1999
3. ↑  Вассер С.П. 1980
4. ↑  Azərbaycan Respublikasının Qırmızı Kitabı Nadir və nəsli kəsilməkdə olan növlər. 2-ci nəşr. Bakı-2013
Təbii yayılması:
----------------

Qafqazdas yayılmışdır.

Botaniki təsviri:
-----------------

Çoxillik bitkidir.Hündürlüyü 100 sm çatır. Gövdəsi ətilmiş budaqlı, hamar, çılpaqdır. Kladodiləri uzunluğu 20-50 mm, nazik, sapşəkilli olub, dəstədə 4-8 ədəd yerləşir.Yarpaqları pulcuqşəkilli, mahmızlıdır. Uzunluğu 5-7 mm olan çiçəkləri uzun çiçək saplaqlarında yerləşir. Giləmeyvəsi qırmızı, şarşəkillidir.Bölünmə yolu ilə və toxumlarla çoxaldılır.

Ekologiyası:
------------

Quru daşlı yamaclarda bitir.İşığa, kölgəyə davamlı olub, günəş şüalarından qorunmalıdır.Rütubətsevəndir.Çimli, yarpaq çürüntülü, qumlu torpaqlarda yaxşı bitir.

Azərbaycanda yayılması:
-----------------------

Böyük Qafqazda yayılmışdır.

İstifadəsi:
-----------

Yaşıllaşdırmada rast gəlinmir. Park və bağlarda bordürlərin salınmasında, alpinarilərin qurulmasında istifadəsi məqsədəyönlüdür.

Məlumat mənbələri
-----------------

Azərbaycan Dendroflorası II cild-Bakı:"SƏDA",2015,388 səh. Arxivləşdirilib 2019-11-17 at the Wayback Machine T.S.Məmmədov
**WebRTC** (*Real Zamanlı Veb Əlaqəsi*), (ing. *Web Real-Time Communication*) pulsuz və açıq mənbəli layihədir və tətbiq proqramlaşdırma interfeysləri (API) vasitəsilə veb-brauzerləri və mobil proqramları real vaxt rejimində rabitə (RTC) ilə təmin edir. O, plaginləri quraşdırmaq və ya yerli proqramları yükləmək ehtiyacını aradan qaldıraraq, birbaşa *peer-to-peer* ünsiyyətinə icazə verməklə audio və video rabitənin veb səhifələr daxilində işləməsinə imkan verir. Apple, Google, Microsoft, Mozilla və Opera tərəfindən dəstəklənən WebRTC spesifikasiyalar Ümumdünya Şəbəkə Konsorsiumu (W3C) və İnternet Mühəndisliyi İşçi Qrupu (IETF) tərəfindən dərc edilmişdir.

İstinadlar
----------

1. ↑  "Web Real-Time Communications (WebRTC) transforms the communications landscape as it becomes a World Wide Web Consortium (W3C) Recommendation and Internet Engineering Task Force (IETF) standards". 2022-07-27 tarixində arxivləşdirilib. İstifadə tarixi: 2021-12-21.
2. ↑  "Rtcweb Status Pages". 2020-04-20 tarixində arxivləşdirilib. İstifadə tarixi: 2021-12-21.
Mahmud məscidi (1963-cü ildə tikilmişdir).
**İsveçrədə islam** — müasir İsveçrədə xristianlıqdan sonra ikinci ən böyük dini. 2001-ci il siyahıyaalınmasına əsasən, ölkədə 310.807 müsəlman qeydə alınıb. Bu da ölkə əhalisinin 4,3%-dir. 2009-cu ilə olan məlumata görə, ölkədə 400.000 müsəlman yaşayır və ya ölkə əhalisinin təxminən 5,%-ni təşkil edir. Ölkə müsəlmanlarının əksəriyyəti birinci və ikinci nəsil immiqrantlardır, əksəriyyəti (88%-dən çoxu) isə vətəndaşlığı olmayanlardır.

Tarix
-----

Wangen bei Olten Türk Kültür Dərnəyinin məscidi.
Ölkədə ilk müsəlmanlar olan ərəblər və bərbərlər 10-cu əsrdə Fraxinet adlanan ərazidən gəlmişlər. 1945-ci ildən sonra ölkəyə xeyli sayda qonaq işçilər, həmçinin müsəlman ölkələrindən qaçqınlar gəldi. Ölkədə ilk Mahmud məscidi 1963-cü ildə Sürixdə tikilib. 1978-ci ildə Səudiyyə Ərəbistan Cenevrədə ikinci məscidin tikintisini maliyyələşdirdi. Hazırda ölkədə 4 məscid var, müsəlmanların sayında yüksək artımı nəzərə alsaq, ölkədə kifayət qədər tam hüquqlu məscid olmadığı aydındır. Bunun üçün anbarlar, tərk edilmiş binalar, evlərin zirzəmilərindən istifadə olunur. 2009-cu ildə İsveçrədə minarələrlə bağlı referendum keçirildi və bu referendumda bütövlükdə ölkə əhalisinin 58%-i yeni minarələrə qarşı çıxdı. Eyni zamanda, bir çox fransızdilli kantonlar, əksinə, minarələrin qadağan edilməsini dəstəklədilər.

İstinadlar
----------

1. ↑  *Abbas, Tahir; Hamid, Sadek.* Political Muslims: Understanding Youth Resistance in a Global Context (ingilis). Syracuse University Press. 2019-02-11. ISBN 9780815654308.
2. ↑  *Dodd, Savannah D.* "The Structure of Islam in Switzerland and the Effects of the Swiss Minaret Ban". Journal of Muslim Minority Affairs. 35 (1). 2015-01-02: 43–64. doi:10.1080/13602004.2015.1007665. ISSN 1360-2004.
3. ↑  Wohnbevölkerung nach Religion Arxivləşdirilib 2016-09-24 at the Wayback Machine (bfs.admin.ch)
4. ↑  "Muslims face fines up to £8,000 for wearing burkas in Switzerland". The Independent. 8 July 2016. 7 July 2016 tarixində arxivləşdirilib. İstifadə tarixi: 8 July 2016.
5. ↑  *Eddy, Melissa.* "Imam in Switzerland Urged Burning of Muslims Who Don't Pray, Prosecutors Say". The New York Times (ingilis). 2017-08-11. ISSN 0362-4331. 2022-12-30 tarixində arxivləşdirilib. İstifadə tarixi: 2019-11-10.
**İcmalar palatası** (*ing.* House of Commons) — Birləşmiş Krallıq Parlamentinin və Kanada Parlamentinin otaqlarından birinin adı.

Vestminster sisteminin iki palatalı parlamentində İcmalar palatası tarixən İki palatalı parlament adlanırdı. İcmalar palatası ümumiyyətlə Yuxarı Palatadan (Kanadadakı Senat və ya İngiltərədəki Lordlar Palatası) çox daha çox gücə malikdir. İcmalar Palatasında çoxluq təşkil edən partiyanın rəhbəri ümumiyyətlə baş nazir olur.

Westminster sistemi olan əksər əyalətlər sonradan alt palatalarının adını Nümayəndələr Palatası olaraq dəyişdirdi.

2009-cu ildə yalnız iki İcma palatası vardır:

* Böyük Britaniya  İngilis İcmalar Evi (London da skom Westminster Sarayı), ildən bəri) mövcuddur 1801 a
* Kanada Kanada İcmalar Evi (Ottava dakı  Parlament Təpəsində üzərində), 1867 - ci ildən bəri mövcuddur

İcmalar Palatası da adlandırıldı:

Britaniya Adaları-da:

* İngiltərə alt palata Parlament İngiltərə Krallığı (1295-1649, 1660-1707)
* İrlandiya parlamentin aşağı palatası İrlandiya Lordları, sonra İrlandiya Krallığı (1297-1801)
* Böyük Britaniya Böyük Britaniya Böyük Britaniya tək, sonra parlamentin aşağı palatası (1649- 1660)
* Böyük Britaniya parlamentin aşağı palatası Böyük Britaniya (1707-1801)
* Şimali İrlandiya parlamentin aşağı palatası Şimali İrlandiya (1921-1972)
* Böyük Britaniya parlamentin aşağı palatası Cənubi İrlandiya (1921-1922)
**Baluan Şolaq** (*qaz.* Балуан Шолақ) və ya **Nurməhəmməd Baymırzaulı** (*qaz.* Нұрмағанбет Баймырзаұлы; d. 1864, Karaoktel, indiki Aqmola vilayəti, Qazaxıstan – 1919, Kayraktı, indiki Cambul vilayəti, Qazaxıstan) — Qazaxıstan musiqiçisi, bəstəkarı, dombraçalanı, igidi və döyüşçüsü.

Bioqrafiya
----------

Əslən ulu juzlardan biri olan dulatların Sambet tayfasından olan Nurməhəmməd Baymırzaulı 1864-cü ildə indiki Qazaxıstanın Aqmola vilayətində, Şu çayının sahillərində yerləşən Karaoktel kəndində anadan olmuşdur. Atasının adı Baymırza, anasının adı isə Qaynıkey olub. Uşaqlıqda xalq mahnıları oxuyar və dombra ifa edərdi. Gənc yaşlarında Baluan Şolaq (*azərb.* Rəqibsiz güləşçi‎) ləqəbini qazanmışdır. Daha sonra Şolaq müxtəlif aullar gəzmiş, istedadlı gənc dombraçalanları öz yanına almış və o dövrün adət-ənənələrinə uyğun əyləncə yığıncaqları qurmuşdur. Baluan Şolaq onun müəllimləri hesab edilən Birjan-sal və Axan Serinin əsərlərini ifa edər, onları xalq arasında məşhurlaşdırırdı. O, özünün bəstələdiyi və yazdığı mahnıları da oxuyardı.

Baluan Şolaq Kokçetau, Karaotkel, Bayanaul, İrtışətrafı və Sarısuətrafı kəndləri gəzmiş və Sarıarka və Yeddisu vilayətlərinin xalq mahnıları yayırdı. Onlar arasında «Aşılı-Ayrık», «Baluan Şolaq», «Dikildek», «Kokşetau», «Qosalka», «Qos baraban», «Qos perne», «Qulan kisines», «Kenje qonır» «Jeldirme» var. Rusiya musiqi etnoqrafı Aleksandr Viktoroviç Zatayeviç Baluan Şolaqın bəzi xalq mahnılarını qeydə almış və onları «Qazax xalqının 1000 mahnısı» və «500 qazax mahnısı və kyuyu» adlı kolleksiya kitablarına daxil etmişdir.

Baluan Şolaq yaxşı at sürücüsü idi. O, əyləncə üçün at belində olarkən çoxlu akrobatik hərəkətlər göstərərdi. Baluan Şolaq həmçinin güclü bir pəhləvan olaraq tanınırdı. O, on dörd yaşında ikən 20 yaşlı pəhləvanları məğlub edərdi. Baluan Şolaq Omsk şəhərində keçirilən bir müsabiqədə Sevr adlı məşhur bir güləşçini məğlub etmişdir. O, 49 yaşında ikən Karon adlı bir güləşçi ilə güləşmiş və onun belini qırmışdır.

İstinadlar
----------

1. ↑  *Жолдасбекұлы М. Салғараұлы Қ. Сейдімбек А.* Баймырзаұлы Балуан Шолақ. Елтұтқа. Ел тарихының әйгілі тұлғалары. Astana: KÜL TEGIN. 2001. səh. 250–252. ISBN 9965-441-26-X
2. 1 2  Язык. Литература. Фольклор. Искусство. Архитектура. Казахской советской энциклопедии. 4. Almatı: Казахская ССР: краткая энциклопедия. 1991. səh. 152–153.  (#first\_missing\_last) ISBN 5-89800-023-2
3. ↑  "Певец и борец Балуан Шолак" (rus). Neonamad. 25 mart 2012 tarixində arxivləşdirilib. İstifadə tarixi: 5 noyabr 2018.
**İsveç gerbi** — İsveç krallığının dövlət rəmzlərindən biridir. 2 versiyası mövcuddur

Tənzimlənən istifadə
--------------------

İsveç gerbinin istifadəsi İsveç Qanun Aktı 498: 1970 ilə tənzimlənir. Aktda belə qeyd olunub: "İsveç gerbi və bayrağı müvafiq icazələr olmadan hər hansı bir əmtəə nişanı və emblemdə istifadə oluna bilməz".

Variantları
-----------

İsveçin gerbinin istifadəsi ilk dəfə 1908-ci il qanunu ilə qüvvəyə minmişdir. Bu qanun gerbin "böyük" və "kiçik" versiyası arasındakı fərqləri də rəsmi olaraq kodlaşdırır.

Böyük variant
-------------

İsveç gerbinin "böyük" versiyası əsasən arxası qalxan(eng: *escutcheon*) ilə təsvir olunur. Gerbin görünütüsü illər boyunca hakim sülalənin dəyişməsi ilə fərqi formalara uyğunlaşdırılıb. Gerbin ilkin forması İsveç kralı **Karl Knutson** tərəfindən 1448-də yaradılıb

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|   |   |   |   |  |   |   |   |   |
|
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |
| Üç tac |   | Byelbo ailəsi |   | Bernadotte ailəsi |
|
|   |   |   |   |   |   |   |   |   |   |   |   |   |
|   |   |   |   |
|   |   |   |   | Vasa ailəsi |   |   | Jean Baptiste Jules Bernadotte gerbi Ponte Corvo şəhzadəsi  və Marshal of France(XIV Karl) |
|   |
|   |   |   |   |   |   |   |   |   |   |   |   |   |
|   |   |   |   |
|   |   |   |   | Napoleon I |   |   | Ponte Corvo |
|   |

Kiçik versiya
-------------

Gerbin kiçik versiyası İsveç höküməti və ona tabe olan dövlət qurumları tərəfindən işlənir. Bu versiyaya ölkənin pasportunda, səfirlik sənədlərində və güc strukturlarının geyimlərində rast gəlmək mümkündür.

### Royal Family

| Coat of arms | Bearer |
| --- | --- |
|  | Karl XVI Qustaf |
|  | Silvia, Queen of Sweden |
|  | Vitoriya |
|  | Şahzadə Daniel |
|  | Şahzadə Estelle |
|  | Prins Oscar, Skåne dükü |
|  | Prins Karl filip, Värmland dükü |
|  | Prins Aleksandr,Södermanland dükü |
|  | Princess Madeleine, Duchess of Hälsingland and Gästrikland |
|  | Princess Leonore, Duchess of Gotland |
|  | Prince Nicolas, Duke of Ångermanland |
|  | Prince Gabriel, Duke of Dalarna |

Həmçinin bax
------------

* İsveç bayrağı

İstinadlar
----------

1. ↑  "Arxivlənmiş surət". 2021-06-16 tarixində arxivləşdirilib. İstifadə tarixi: 2019-12-23.
2. ↑  "Arxivlənmiş surət". 2021-10-17 tarixində arxivləşdirilib. İstifadə tarixi: 2019-12-27.
**Serb Siyahısı** (*serb.* Српска листа/Srpska lista, alb. Lista Serbe) — 2014-ci ildə qurulan Kosovodakı Serb İctimaiyyətini nümayəndə edən Kosovonun siyasi partiyası.

Tarixi
------

### 2004

2004-cü ilin Oktyabr ayında olan, Parlament seçkilərində Kosovo və Metohiya üçün Serb Siyahısı (serb-kiril Српска листа за Косово и Метохију /*serb.* Srpska lista za Kosovo i Metohiju ) rəhbəri Oliver İvanoviç idi. 

### 2014

2014 Kosovo parlament seçkilərində, Serb Siyahısı üçün ümumi səs sayı 38,169 (5,30%) idi.

17 Sentyabrda Serb Siyahısı, hökumət kabinetinə ancaq Vetevendosye, onun bir hissəsi olmasa qatılacağını açıqlamışdır.

### 2015

#### Nazir Yablonoviçin Vəzifədən Alınması

Yakova'da serb məcburi köçkünlərə miladda daşla hücum edən etnik albanları "*vəhşilər*" adlandırmasından sonra, müxalifət onun vəzifədən alınmasını tələb etdi və 2015-ci ilin Fevral ayının 3-də Kosovo Respublikası, Aleksandr Yablanoviçi vəzifədən almışdı. İfadəsi, 2015 Kosova protestlərində köməyi olmuşdu. Serb Siyahısı, bir sonrakı Kosovo məclis iclasına qatılmamağa qərar vermişdi.

Məclis Üzvləri
--------------

Kosova Məclisinin rəsmi saytına görə:

* Yasmina Zivkoviç
* Milka Vuletiş
* Yelena Bontiş
* Milena Miliçeviç
* Velimir Rakiç
* Boyan Mitiç
* Slavko Simiç
* Slobodan Petroviçğ
* Adem Hodza
* Saşa Milosavliyeviç

Həmçinin Bax
------------

* Kosovo
* Serbiya
* Kosovo müharibəsi

İstinadlar
----------

1. ↑  "Arxivlənmiş surət". Assembly of the Republic of Kosovo. 2022-01-28 tarixində arxivləşdirilib. İstifadə tarixi: 2017-03-25.
2. ↑  "Arxivlənmiş surət". 2017-08-13 tarixində arxivləşdirilib. İstifadə tarixi: 2017-03-25.
3. ↑ . B92. 2014-09-17  Arxivləşdirilib 2021-11-29 at the Wayback Machine.
4. ↑ . B92. 2015-02-04  Arxivləşdirilib 2018-02-15 at the Wayback Machine.
5. ↑  "Jabllanoviqi i quan egërsira protestuesit në Gjakovë (Video)" Arxivləşdirilib 2015-01-08 at the Wayback Machine. Telegrafi.com. 2015-ci ilin Yanvar ayının 7-də alındı.
6. ↑  B92. 2015-02-05  Arxivləşdirilib 2021-11-29 at the Wayback Machine
7. ↑   Arxivləşdirilib 2016-01-29 at the Wayback Machine.
Konca Kuriş
**Konca Kuriş** (1960 – 20 iyun 1999) — Türk-müsəlman feminist yazıçı.

Həyatı
------

Konca Kuriş evli və beş uşaq anası idi. 1998-ci ildə oğurlanmış, bundan sonra 20 iyun 1999-cu ildə 38 yaşında Konyada öldürülmüşdür.
İddialara əsasən Konca Kuriş "Türk Hizbullah" təşkilatının keçmiş üzvlərindən olub. Lakin sonra təşkilat əlehinə çıxmış və "Quran"ın dogmatik şəkildə şərh olunmasını tənqid etmişdi. 1998-ci ildə yoxa çıxan Kuriş Hizbullah təşkilatının üzvləri tərəfindən 38 gün işgəncəyə məruz qalmış və öldürülərək dar bir məzarə basdırılmışdır. Qatillər yazıçıya edilən işgəncələri video lentə almışdır. Cəsədi 2000-ci ilin yanvar ayında Hizbullah sığınacaqlarına edilmiş əməliyyatlar zaman tapılmışdır. Türkiyə Hizbullah təşkilatı Konca Kurişin oğurlanılmasına, işgəncə edilməsinə və öldürülməsinə dair məsuliyyəti aşağıdakı cümlələri söyləyərək öz üzərinə götürmüşdür:
" İslam düşməni və yalançı feminist olan Konca Kuriş Allaha və Qurani Kərimə qarşı çıxdığı üçün Hizbullah döyüşçüləri tərəfindən oğurlanaraq sorğulanmışdır. Dinsiz Türk Cumhuriyyətinin rəsmi din açıqlamalrı ilə təlimatları ilə paralel şəkildə hərəkət edən və Sionistlərin də istifadə etdiyi Konca Kuriş müsəlmanları şübhəyə salacaq fəaliyyətlərə təşəbbüs etdiyi üçün cəzalandırılmışdır".

Mənbə
-----
**Eber Lopes** (*port.* Héber Roberto Lopes; 13 iyul 1972, Londrina, Braziliya) — Braziliyalı futbol hakimi.

Hakimlik karyerası
------------------

1995-ci ildən peşəkar hakimdir, 1997-ci ildən Braziliya çempionatının oyunlarını idarə edir.

2012-ci ildən FİFA hakimidir.

Futbol üzrə 2014-cü il dünya çempionatının seçmə mərhələsinin oyunlarında hakimlik edib. 2016-cı il Kopa Amerika Sentenario final oyununu idarə etmişdir. Lopes finalda əsasən, argentinalıların etirazlarına səbəb olan qərarlarla yadda qalmışdı. Brazilyalı referi həlledici oyunda Çilinin və Argentinanın bir oyunçusuna qırmızı vərəqə vermişdi. Matçın 28-ci dəqiqəsində çilili Marselo Diazı ikinci sarı vərəqəylə meydandan qovan hakim, 43-cü dəqiqədə isə argentinalı Markos Roxoya qırmızı vərəqə göstərmişdi.

İstinadlar
----------

1. ↑  "Heber Lopes". WorldReferee. 2016-03-03 tarixində arxivləşdirilib. İstifadə tarixi: 1 Iyul 2016.
2. ↑  "Brazil: Referees". FIFA. 2015-02-23 tarixində orijinalından arxivləşdirilib. İstifadə tarixi: 1 Iyul 2016.
3. ↑  "Heber Lopes tiene experiencia pitando partidos entre Argentina y Chile". 2016-06-27 tarixində arxivləşdirilib. İstifadə tarixi: 2016-07-01.
4. ↑  "Chile win Copa América once again as Argentina title drought continues". Theguardian. 2018-08-06 tarixində arxivləşdirilib. İstifadə tarixi: 1 Iyul 2016.
**Canet** (*ərəb.* جانت‎; *fr.* Djanet) — Əlcəzairin cənub-şərqində, İllizi vilayətində şəhər və kommuna. Canet dairəsinin inzibati mərkəzidir.

Coğrafi mövqe
-------------

Şəhər vilayətin cənubunda, Tassilin Accer yaylasının cənub hissəsində, ölkənin paytaxtı Əlcəzairdən təxminən 1,470 kilometr (910 mil) cənub-şərqdə yerləşir. Mütləq hündürlüyü dəniz səviyyəsindən 1,053 metr (3,455 ft) qədərdir.Canet kommunası İllizi və Bürc-əl-Huas kommunaları, Liviya və Niger əraziləri ilə həmsərhəddir. Sahəsi 57,460 km2-dir.

İqlimi
------

Şəhərin iqlimi quraq isti kimi xarakterizə olunur. İl ərzində yağıntı demək olar ki, yoxdur (orta illik miqdarı – 18 mm). Orta illik temperatur 23,4 °C-dir. Ən soyuq ayın (yanvar) orta temperaturu 12,4°C, ən isti ayda (iyun) 31,6°C-dir.

Nəqliyyat
---------

Şəhərin cənubundan 3 nömrəli respublika əhəmiyyətli avtomobil yolu keçir. Eyniadlı hava limanı var.

İstinadlar
----------

1. ↑  Djanet (Commune, Illizi, Algeria) - Population Statistics, Charts, Map and Location.
2. ↑  "Djanet" (ingilis). GeoNames. 2019-01-24 tarixində arxivləşdirilib. İstifadə tarixi: 2019-01-23.
3. ↑  "Climate: Djanet" (ingilis). Climate-Data.org. 2019-01-24 tarixində arxivləşdirilib. İstifadə tarixi: 2019-01-24.
**Çoxçiçəkli evkalipt** (*lat.* Eucalyptus polyanthemos) — mərsinkimilər fəsiləsinin evkalipt cinsinə aid bitki növü.

Təbii yayılması
---------------

Təbii arealı cənub-şərqi Avstraliya, Aralıq dənizi sahilləri, Afrika, Mərakeşdir. Qara dəniz sahillərində geniş əkin sahələrinə malikdir.

Botaniki təsviri
----------------

Hündürlüyü 18 m, diametri 30 sm-ə qədər olan, ortaboylu, həmişəyaşıl ağacdır. Gövdəsinin qabığı tünd qırmızı rəngli, ağır, bərk, pulcuqlu-lifli, cavan zoğlarda isə hamardır. Cavan yarpaqları 3-5 ədəd olmaqla növbəli yerləşmiş, saplaqlı, forması dairəvi, uzunluğu 4-8 sm, eni 4 sm, mavi çalarlı və ya bozumtuldur. Yetkin yarpaqları saplaqlı, növbəli düzülmüş, dar və ya enli neştərə bənzəyir, uzunluğu 5-14 sm, eni 1,5-4,5 sm olmaqla, açıq kül rənglidir. Çiçək qrupu 3–6 çiçək çətirindən ibarət olub, üst tərəfdən çətir çiçək qrupu əmələ gətirir. Çətir saplağı silindrvari, uzunluğu 5-10 mm, qönçələrin saplağı boz rəngli, sancaqvari olub, uzunluğu 7 mm, diametri 4 mm, konusvari qapaqcıqlı, lakin çiçək yatağının saplağından qısadır; tozcuq qutusu bitişik yuvacıqlı, xəncərvari və ya dördbucaqlı, sonunda məsamələri vardır. Meyvəsi saplaqlı, yarımdairəvi, yumurta və ya armudvari, uzunluğu 5-6 mm, eni 4-5 mm, kiçik diskin yanları basılmış haldadır.

Ekologiyası
-----------

Rütubətsevən bitkidir, quru subtropik iqlim şəraitində becərilir.

Azərbaycanda yayılması
----------------------

Abşeron, Lənkəran və Azərbaycanın bir çox bölgələrində mədəni şəraitdə becərilir.

İstifadəsi
----------

Bitki Abşeronun iqlim şəraitinə davamlı olub, yaşıllaşdırmada istifadə üçün əlverişlidir.

Ədəbiyyat
---------

* Tofiq Məmmədov, Elman İsgəndər, Tariyel Talıbov. Azərbaycanın nadir ağac və kol bitkiləri. Bakı: Elm, 2014, 380 səh.

|  |  |
| --- | --- |
| Taksoneyniləşdirmələri | 
* Wikidata: Q2666533
* Wikispecies: Eucalyptus polyanthemos
* APNI: 105766
* Calflora: 3535
* Ecocrop: 5911
* EoL: 633030
* EPPO: EUCPT
* FoAO2: Eucalyptus polyanthemos
* FoC: 200014793
* GBIF: 3176703
* GRIN: 15997
* iNaturalist: 58207
* IPA: 14010
* IPNI: 593261-1
* IRMNG: 10180406
* ITIS: 27190
* IUCN: 133376211
* NCBI: 183847
* NSWFlora: Eucalyptus~polyanthemos
* Plant List: kew-73672
* PLANTS: EUPO
* POWO: urn:lsid:ipni.org:names:593261-1
* Tropicos: 22101718
* VicFlora: b5562066-fc53-4d62-8927-03ecfd50e1fe
* WCSP: 73672
* WFO: wfo-0000955661

 |
**Əmir bəy Mosullu** — Səfəvilər dövlətində hərbi və siyasi xadim. I Təhmasibin lələsi, əmir, Xorasanın bəylərbəyi.

Haqqında
--------

Əmir bəy türkmanların mosullu tayfasındandır. Onun atası və babası Ağqoyunlular dövlətində yüksək vəzifələr tutublar. 1505-ci ildə Əlvənd Mirzə öldükdən sonra Diyarbəkir hakimi olub. Sonradan Dulqədiroğulları bəyliyi hökmdarı Əlaüddövlə Bozqurd bəyin qızı Diyarbəkir qalasını ələ keçirir.

1507-ci ildə Şah ismayıl Xətai Əlbistanı aldıqdan sonra Əmir bəy Diyarbəkirin açarını və bir çox zinət əşyalarını şaha gətirərək tayfasından olan əksəriyyət kimi o da, Səfəvilər dövlətinin xidmətinə keçir. Səfəvilər dövlətində tezliklə yüksəklərə doğru irəliləyir. Əvvəlcə o mərkəzi idarəetmədə möhrdar vəzifəsini tutur. 1510-cu ildə Xorasanı özbəklərdən almış orduya komandan təyin edilir. 1513-cü ildə isə Bəlx şəhərini tutmaq üçün göndərilir.

1516-cı ildə o, Şah İsmayılın ilk övladı I Təhmasibin lələsi və Xorasanın bəylərbəyi təyin edilir. Şahzadənin 2 yaşı olduğu üçün Əmir bəy həm taxtın varisini, həm də Səfəvilər dövlətinin əsas bölgələrindən birini idarə edirdi. Lakin müəyyən müddətdən sonra o, öz məqsədlərini güdməyə başlayır. Heratdan olan salnaməçi Qiyasəddin Xondəmirə görə Əmir bəy xalqı vergilərlə yükləyərək saraya getməkdən imtina edirdi. Eyni zamanda o, Xorasanda idarəetmə və maliyyə işlərində ən yüksək vəzifəyə təyin olunmuş heratlı məşhur ailənin üzvü olan Qiyasəddin Məhəmmədlə rəqabət aparmağa başlayır.

Qiyasəddin Məhəmmədin hakimiyyətinə qarşı etinasızlığı göstərən bir sıra ictimai hərəkətlərdən sonra, Əmir bəy 1521-ci ildə onu həbs edərək satqınlıqda ittiham edib edam edir. Bu hərəkətindən sonra o şahın etimadını itirir. Şah İsmayıl onu vəzifəsindən azad edərək Təhmasiblə birlikdə saraya gəlməsini əmr edir. Lakin yolda Əmir bəy ciddi xəstəlik tutur. İsmayıl ona tabe olan xidmətçiləri cəzalandırır. Lakin Əmir sarayda cəzaya məhkum edilməmiş 1522-ci ilin iyul ayında dünyasını dəyişir. Onun ölümündən sonra ona tabe olan xidmətçilər də bağışlanırlar.

İstinadlar
----------

1. 1 2  Gündüz. səh. 87
2. 1 2  Gündüz. səh. 88
3. ↑  *Ghulam Sarwar.* History of the Shah Ismail Safawi. Aliqarh: Muslim Universty. 1939. səh. 53. 2022-07-05 tarixində arxivləşdirilib. İstifadə tarixi: 2022-07-05.
4. ↑  *Tilmann Trausch.* Representing Joint Rule as the Murshid-i Kāmil’s Will: Consensus-based Decision-making in Early Safavids. 2016. səh. 14. 2022-07-05 tarixində arxivləşdirilib. İstifadə tarixi: 2022-07-05.
5. 1 2  *Tilmann Trausch.* Representing Joint Rule as the Murshid-i Kāmil’s Will: Consensus-based Decision-making in Early Safavids. 2016. səh. 15. 2022-07-05 tarixində arxivləşdirilib. İstifadə tarixi: 2022-07-05.

Ədəbiyyat
---------

* *Tufan Gündüz.* Son Kızılbaş: Şah İsmail. İstanbul: Yeditepe Yayinevi. 2010. 175. ISBN 978-605-4052-49-3.
**Narsis Yameoqo** (19 noyabr 1980, Uaqaduqu) — hücumameyilli yarımmüdafiəçi mövqeyində çıxış etmiş keçmiş Burkina-Faso yarımmüdafiəçisi

Karyerası
---------

1980-ci ilə təvəllüdlü Yameoqo Portuqaliyanın məşhur "Portu" klubunun yetirməsi hesab olunur. O, 1989-91-ci illərdə bu komandanın müxtəlif yaş qrupları üzrə komandalarında çıxış edib. 1999-cu ildə vətəninə yollanıb və iki mövsüm "ASFA Yennega" klubunda çıxış edib. Ardınca Seneqala üz tutaraq "Janna D'Ark"la anlaşıb. 2003-cü ildə Portuqaliyaya qayıdıb. Bir mövsüm "Braqa"nın heyətində olub. Bu müddətdə Portuqliya çempionatında 4 oyun keçirməyə imkan tapıb. 2004-cü ildə Portuqaliyanın aşağı dəstə təmsilçisi "Portimonense" transfer olunub. 2006-cı ilə qədər bu klubda çıxış etdikdən sonra başqa bir aşağı dəstə təmsilçisi – "Olhanense"yə keçib. Onun növbəti dayanacağı isə Portuqaliyanın "Ribeirao" klubu olub. 2007/08 mövsümündə bu komandanın formasını geyindikdən sonra Bəhreynə yollanıb. Qısa müddət "Riffa"da çıxış etdikdən sonra yenidən Portuqaliyaya qayıdaraq, keçmiş klubu "Portimonense" ilə anlaşıb. 2008/09 mövsümündə bu komandanın 22 oyununda meydana çıxaraq, 4 qola imza atıb. 2009-cu ilin yayında Muğan Salyan klubuna transfer olunub.

Milli komanda karyerası
-----------------------

Yameoqo 1999-cu ildən indiyə qədər 42 dəfə Burkina-Faso milli futbol komandasına dəvət alıb və 6 qola imza atıb.

Narsis Yameoqo Azərbaycanın futbol tarixinə düşmüşdür. O, Afrika Millətlər Kubokunun final mərhələsində Azərbaycan çempionatında çıxış edən ilk futbolçu olmuşdur. Narsis dünya və qitə çempionatlarının final mərhələlərində Azərbaycan klubunu təmsil edən ilk futbolçu kimi tarixə düşüb. O, Kot-d’ivuarla matçda start heyətdə meydana çıxaraq 62 dəqiqə mübarizə aparıb.

İstinadlar
----------

1. ↑  Narcisse Yaméogo // FBref.com (çd.).
2. ↑  "Muğan"ın futbolçusu Anqolanı tərk edir[*ölü keçid*]

Mənbə
-----

* "Portu"nun futbolçu "Muğan"da!
**Əmir Kəbirin islahatları** — İranın birinci naziri *(atabəyi)* olmuş Mirzə Tağı xan Əmir Kəbirin dövlətin modernləşdirilməsi yolunda başladığı islahat.

İslahatlara ehtiyac
-------------------

XVIII-ci əsrin 40-cı illərin sonuna doğru daxili siyasi vəziyət gərgin olaraq qalırdı. Tamamilə xəstə və fəaliyətsiz Məhəmməd şah Qacar dövlət işləri ilə məşğul ola bilmirdi. Dövlətdə hərc-mərclik artırdı. Xanların separatizmi artırdı. Ticarət və sənətkar zümrələr İranın köhnə idarə üsulundan narazı idi. İran getdikcə İngiltərə ilə Rusiyanın Yaxın və Orta Şərq uğrunda mübarizələrində oyuncağa çevrilirdi. Ölkənin şimalı sayılan Azərbaycan, Gilan, Mazandaran - daha çox Avropa bazarları ilə əlaqəli olduğuna görə dəyişikliklərdə ehtiyac buralarda daha çox duyulurdu. Bu əyalətlərdə vəziyət getdikcə gərginləşirdi. Bir neçə quraq il, vəba və taun epidemiyaları, Təbrizin və onun ətraf rayonlarının çörək ticarətində əks olunan osmanlılarla çoxillik müharibələr, bir çox tayfaların özbaşınalığı, yollarda quldurluq və elatın törətdiyi yağmalar, eləcə də Azərbaycanın daxili işinə ingilis və rusların üzrsüz müdaxilələri və bununla bərabər Qərbin vəli-əhdin sarayına iqtisadi və siyasi təsirləri, tənzimat keçirən osmanlılarla daha sıx əlaqələr, vəli-əhdin Abbas mirzə kimi sərt siyasət aparmaq bacarığında olmaması, vəli-əhdin əvəz olunması - bütün bu amillər əhaliyə ağır təsir bağışlayırdı, Təbrizdə və başqa şəhərlərdə üsyanlara gətirirdi, kafirlərə və gavurlara müqavimət göstərə bilməyən şah hökumətinə qarşı olan şiə ruhanilərini fəallaşdırırdı. Qacarlara marifçilik bazasında olan müxalifət ilk dəfə XIX-cu əsrin ortalarında formalaşmağa başlayır. Qeyd etmək lazımdır ki, bu marifçilik və yenilənmə ideyaları hakim zümrələr arasında yayılmağa başlayır. İslahatların ən fəal tərəfdarı, Azərbaycandakı vəli-əhdin qoşunlarının hərbi naziri*(vəzir nizam)*, sonra isə baş komandan*(əmir nizam)* və nəhayət Nasirəddin şah Qacarın *sədr-əzəmi* olmuş Mirzə Tağı xan Fərəhani idi.

Mirzə Tağı xan Əmir Kəbir
-------------------------

 *Əsas məqalə: Mirzə Tağı xan Əmir Kəbir*
Vəli-əhdinin hərbi nazirliyin katibi olaraq, Mirzə Tağı hərbi işlər barədə dolğun məlumatlar almışdır.

Vaqiye İttifaqiye qəzetinin buraxılması
---------------------------------------

Mənbələr
--------

1. ↑  Очерки новой истории Ирана Издательство "Наука" Главная редакция восточной литературы Москва 1978
4 portlu hab
**Hab** (*ing.* Hub — fəaliyyət mərkəzi və ya toplanma mərkəzi) — kompüterin şəbəkəyə qoşulması üçün istifadə olunur. Əsasən Token-Ring-də kompüterlər kabellərlə ortadakı mərkəzi bir qutuya qoşulurlar (fiziki ulduza). Bu qutu Hub (hab) adlanır.

Hab əslində çox portlu bir repeater olduğu üçün şəbəkədəki bütün kompüterlər eyni toqquşma sahəsi (collision domain) içində olacaqlardır. Bu bütün şəbəkənin işləmə gücünün kompüter sayına bölünərək azalması deməkdir.

Ümumi məlumat
-------------

Bütün kompüterlərdən Haba ayrı-ayrı kabellər getməsi lazımdır. Hub-lar öz içlərində ethernetin çalışma məntiqini, yəni məntiqi bus quruluşunu özündə birləşdirir. Hub-ın etdiyi sadəcə, bir portundan gələn siqnalın surətlərini yaradıb, digər bütün portlara yollamaqdır. Bu yönü ilə hub üçün bir çox portu olan və hər portuna bir kompüter bağlana bilən bir repeater (təkrarlayan) deyə bilərik. Hub-lar eyni repeater kimi OSI Modelinin 1-ci layında, yəni fiziki layda çalışırlar.

Hub-lar 4, 8, 12, 16, 24, 32 və ya daha çox porta sahib ola bilərlər. Əslində bir hub nəzəri olaraq 1024-ə qədər porta sahib ola bilir. Amma belə hub-lar yerinə çox daha az porta sahib hub-lar istehsal olunur. Siz öncə ehtiyacınız olan qədər porta sahib hub alırsınız, daha sonra ehtiyac artdıqca başqa hub-lar alıb bir-birinə bağlaya bilərsiniz. Ancaq hub-ları bağlayarkən 5-4-3 qaydasına diqqət edilməlidir. Əlavə olaraq bir-birinə bağlı hub-lar (repeater-dən yada salın) eyni toqquşma sahəsinə sahib olurlar. 10BaseT hublar və ya əsasən deyildiyi kimi 10Mbit hublar çox vaxt bir də BNC konnektoruna sahibdir. Beləcə 10Base2 şəbəkənizi 10BaseT şəbəkəsinə bağlaya bilərsiniz. Bu portu iki hub-ı bir-birinə bağlamaq üçün də istifadə etmək olar.

İstinadlar
----------

1. ↑  "Topoloji tipləri və inkişafı". 2022-04-04 tarixində arxivləşdirilib. İstifadə tarixi: 2010-11-18.
2. ↑  "Kompüter Şəbəkələri". 2011-02-23 tarixində orijinalından arxivləşdirilib. İstifadə tarixi: 2010-11-18.
3. ↑  "HUB". 2022-04-04 tarixində arxivləşdirilib. İstifadə tarixi: 2010-11-18.

Həmçinin bax
------------

* LAN

Xarici keçidlər
---------------

* Kompüter şəbəkəsi Arxivləşdirilib 2011-02-23 at the Wayback Machine
**Macarıstan forinti** — Macarıstanın pul vahidi. ISO 4217 əsasən valyutanın kodu **HUF**-dur (*ing.* Hungarian Forint kəlməsindən). 1945-1946-cı illərdəki hiperinflyasiyadan sonra 1946-cı il avqustun 1-də dövriyyəyə buraxılmışdır (keçmiş vahid pengö idi). O vaxtı pengönun forintə nisbəti 4⋅1029:1 idi.

Tarixən 1 forint = 100 fillerə bərabər idi, lakin 1999-cu ildən bəri filler dövriyyədən çıxarılıb.

16 noyabr 2015-ci il tarixində forint beynəlxalq banklararası CLS sistemində hesablaşmalar üçün istifadə olunan sərbəst konversiya edilən valyutaların siyahısına daxil edilmişdir.

Tarixi
------

Pul vahidinin adı 13-cü əsrdən bəri *fiorino d'oro* (qızıl florin) adlı qızıl sikkənin zərb edildiyi Florensiya şəhərinin adından gəlir. 1806-1892-ci illər arasında Avstriya-Macarıstan imperiyasının pul vahidi macar dilində olan forint idi, həmin pul vahidi almanca Avstriya-Macarıstan quldeni və ya Avstriya florini kimi tanınırdı. Qulden 100 kreytserə bərabər idi (*krajczar*, müasir macar dilində *krajcár*).

1945-1946-cı illərdə hiperinflyasiyadan sonra pengönun dövriyyədən çıxması ilə forint 1946-cı il avqustun 1-də Macarıstanın pul dövriyəsinə yenidən daxil edilmişdir. Ölkədə hakimiyyətə gələn Macarıstan Kommunist Partiyası pul islahatını həyata keçirmiş və forintin gətirdiyi uğuru siyasi məqsədləri üçün istifadə edərək hakimiyyəti tam ələ keçirdi. Forint pengönu 4⋅1029 nisbətində əvəz etdi.

İstinadlar
----------

1. ↑  Currencies Arxivləşdirilib 2016-03-07 at the Wayback Machine, CLS (ing.)
**Narkoz**(q.yun. νάρκωσις — uyuşmaq) — yuxunun baş verdiyi, şüurun itirilməsi, skelet əzələlərinin rahatlaşması, bəzi reflekslərin azalması və ya sıradan çıxması, ağrı həssaslığının yox olması ilə müşayiət olunan, mərkəzi sinir sisteminin süni şəkildə induksiya edilmiş geri qaytarıla bilən süni vəziyyətidir. Bütün bunlar, müəyyən bir xəstənin fərdi xüsusiyyətlərini nəzərə alaraq və tibbi prosedurun növündən asılı olaraq anestezioloq tərəfindən seçilən optimal doza və birləşməsi olan bir və ya daha çox ümumi anesteziyanın tətbiqi ilə baş verir.

Narkoz vəziyyəti şüurun itirilməsi, həssaslığın (ilk növbədə ağrı) və refleks reaksiyalarının yatırılması və skelet əzələlərinin tonusunun azalması ilə mərkəzi sinir sisteminin geri dönən depressiyası ilə xarakterizə olunur. Narkoz üçün vasitələr həyəcanın mərkəzi sinir sisteminə neyronlararası (sinaptik) ötürülməsini maneə törədir. Eyni zamanda, afferent impulsların ötürülməsi pozulur, kortikal-subkortikal əlaqələr, ara, orta və onurğa beyni funksiyası dəyişir, bu da anesteziyanın inkişafına səbəb olur. Mərkəzi sinir sistemi və müxtəlif morfofunksional təşkilatın müxtəlif səviyyələrdə sinaptik formalaşması anestezik agentləri eyni dərəcədə həssas deyil. Bu, narkoz üçün dərmanların təsirinin mərhələlərini izah edir.

"Narkoz" termini bədənin ümumi anesteziyasına aiddir. Yerli (yerli) ağrısızlaşdırma haqqında danışarkən, "yerli anesteziya" və ya lokal anesteziya termini istifadə olunur. Bu növ anesteziyanın təməl daşı məhz şüurun söndürülməsidir (narkoz — yuxuya getmək), buna görə də "narkoz və "anesteziya" terminləri tamamilə fərqli mənalara malikdir.
**Tuvarcievlərin binası** - Rostov-na-Donu şəhərinin ərazisində, Şaumyan küçəsi ev/41 ünvanında yerləşən bina. Bina bir mərtəbədən ibarətdir. Binanın yaşı bir əsrdən çoxdur. Bina öz dövrübün tipin tacir binalarından biri olmuşdir. Bina XIX əsrin sonları inşa edilmişdur. Bursda şəhərdə ilk bilyard yeri olmuşdur. Bina 2016-cı ildə tamamən sökülmüşdür.

Tarixi
------

### XIX əsrin sonu

XIX əsrin sonlarında  inşa edilmişdir. Bu bina haqqınfa ilk məlumat 1894-cü ildə əhlakların üiymətləndirilməsi ilə bağlı dərc olunana sənənddə rast gəlinir. Bina o zaman 67 nömrəli bina kimi tanınırdı. Onun sahibəsi isə İvanova Anna Aleksandrovna olmuşfur. Bu zaman binanın üiyməti 2750 rubl olaraq üimətləndirilmişdir. Belə bir məlumst vardır ki, binanın sahibləri Tuvarçiev qardaşları olmuşdur: Yeqor və Stepan. Onlar içkilər satır və mağazaların icarəyə verilməsindən gəlirlər əldə edirdilər.

### XX əsr

XX əsrin əvvələrində bina şəhərdə Tacir Tuvarçevlərin bilyardlı binası adı ilə tanınırdı. 1904-cü ildə bina artıq 5500 rubl olaraq qiymətləndirilirdi. 1911-ci ildə isə artıq binanın sahibi Stepan Xristoforoviç və Yevgeniya Dmitrievna Tuvarçievna olmuşdur. Məhs onlar bu zaman binanı üç dəfə böyütmüşdürlər. Bu zaman burada bilyart xalı meydana gəlmişdi. 1913 - 1914-cü illərdə isə burada «Білліардная» yazısı qoyulmuşdu. Bu yazı 2016-cı ilə qədər öz mövcudluğunu qorumuşdu. 1920-ci illərdə bina milliləşdirilmişdi. Üstəlik komunnal mənzillərə bölünmüşdü. Onun önündə film çəkilişləri gerçəkləşir.

Təsviri
-------

XIX əsrin sonlarına aid kərpiçdən inşa edilən tipik binadır. Şəhərin tarixi mərkəzində yerləşirdi.

İstinadlar
----------

1. ↑  "Ростовчане пытаются отстоять историческое здание в центре города". 2017-02-11 tarixində arxivləşdirilib. İstifadə tarixi: 2017-03-25.
2. ↑  "Под снос: минкульт не увидел ценности в здании первой бильярдной Ростова-на-Дону". 2017-02-11 tarixində arxivləşdirilib. İstifadə tarixi: 2017-03-25.
3. ↑  "В Ростове снесли здание первой бильярдной//Панорама". 2017-02-11 tarixində arxivləşdirilib. İstifadə tarixi: 2017-03-25.
4. ↑  "Жители Садовой против сноса дома Туварджиевых//Новости". 2017-02-11 tarixində arxivləşdirilib. İstifadə tarixi: 2017-03-25.
5. ↑  "Активные ростовчане пытаются сохранить уникальный купеческий особняк донской столицы// «МК на Дону»". 2017-02-11 tarixində arxivləşdirilib. İstifadə tarixi: 2017-03-25.